Kanibalisma

Ny kanibalisma dia fihinanana zavamananaina iray karazana amin' ny tena ho toy ny sakafo, ka mety ho manontolo izany na amin' ny ampahany. Fifandraisana mahazatra ao amin' ny biby ny kanibalisma ary hita ao amin' ny karazam-biby miisa 1500 mahery. Voarakitra an-tsoratra tsara ihany koa ny fifampihinanan' ny samy olombelona, ​​na tamin' ny andro taloha na ankehitriny.

Mitombo ny tahan' ny kanibalisma amin' ny tontolo tsy ampy otrikaina, izay mahatonga ny biby hifotitra any amin' ny karazana misy azy mba hahazoany loharanon-tsakafo fanampiny. Mandrindra ny isan' ny mponina koa ny kanibalisma, izay mahatonga ny loharanon-piainana toy ny sakafo, ny fialofana ary ny fizaràn-tany ho mora azo kokoa vokatry ny fihenan' ny fifaninanana.

Na dia mety hitondra soa ho an' ny tsirairay aza izany dia voaporofo fa ny fisian' ny kanibalisma dia mampihena ny taham-pahaveloman' ny mponina iray manontolo ary mampitombo ny mety hisian' ny fihinanana havana. Ny voka-dratsy hafa dia ny mety hitomboan' ny famindrana tsimokaretina rehefa mitombo ny tahan' ny fihaonana amin' ny mpampiantrano tsimokaretina. Tsy tonga hoazy vokatry ny tsy fahampian-tsakafo tafahoatra na vokatry ny toe-javatra voajanahary na tsy voajanahary ny kanibalilsma, tsy araka ny finoan' ny olona taloha, fa mety hitranga amin' ny toe-javatra voajanahary amin' ny karazana samihafa.
vignette|Ohatra momba ny fihetsika kanibalisma hita tsindraindray ao amin' ny olitra bibin-dandy Harmonia axyridis sasany tsy ampy sakafo na be loatra ka lasa be hakitroka.
Eo amin' ny sehatry ny tontolo iainana dia tena fahita any amin' ny toerana anaty rano ny kanibalisma, ary mahatratra0,3 % izany eo amin' ny trondro. Ny kanibalisma dia tsy voafetra amin' ny karazam-biby mpihinana nofo ihany: miseho ihany koa izy io amin' ny biby mpihinana ahitra sy ny mpihinana faikan-javatra. Ny kanibalisma ara-piraisana ara-nofo amin' ny ankapobeny dia ny fihinanan' ny vavy ny lahy aloha na mandritra na aorian' ny firaisana. Ny endrika hafan' ny kanibalisma dia ny kanibalisma miorina amin' ny habe sy ny kanibalisma anaty tranon-jaza. Ny fampifanarahana ara-pihetsika, ara-pilana ara-batana ary araka endrika dia nivoatra mba hampihena ny tahan' ny kanibalisma amin' ny karazam-biby sasany.